Държавен вестник, бр. 62, 2015 г., стр. 77

БРОЙ  62	
Д Ъ Р Ж А В Е Н  В Е С Т Н И К 	
СТР.  77  
6. отчитане до каква степен неизпълнение 
на задължения от институцията би имало 
неблагоприятни последици за финансовата 
стабилност, включително разпространение 
на проблемите към други институции поради 
взаимосвързаност на институцията с тях или 
с останалата част от финансовата система.
(7) С наредба на БНБ, съответно на Ко-
мисията, критериите по ал. 6 се конкретизи-
рат и могат да се установяват допълнителни 
критерии за определяне на минималните 
изисквания.
(8) Българската народна банка, съответно 
Комисията, осъществява контрол за изпъл-
нението от страна на институциите на ми-
нималното изискване за собствен капитал и 
приемливи задължения по ал. 1 и когато е 
приложимо – чл. 70, ал. 1. Решенията, свърза-
ни с прилагането на минималните изисквания, 
се вземат едновременно и са съобразени с 
разработването и поддържането на плановете 
за преструктуриране.
(9) Българската народна банка, съответно 
Комисията, информира ЕБО за определените 
за всяка институция стойности на минимални-
те изисквания по ал. 1 и когато е приложимо, 
за случаите по чл. 70, ал. 1.
Прилагане на минималните изисквания чрез 
финансови инструменти за договорно споделяне 
на загуби
Чл. 70. (1) С решенията си по чл. 69 орга-
нът за преструктуриране по чл. 2 или по чл. 3 
може да предвиди минималното изискване за 
собствен капитал и приемливи задължения 
на институция да бъде частично покрито на 
консолидирано или индивидуално ниво посред-
ством финансови инструменти за договорно 
споделяне на загуби.
(2) Даден инструмент се приема за финан-
сов инструмент за договорно споделяне на 
загуби, когато отговаря на следните условия:
1. съдържа договорно условие, което пред-
вижда, че когато органът за преструктуриране 
реши да използва инструмента за споделяне на 
загуби, финансовият инструмент се обезценява 
или преобразува в необходимата степен преди 
обезценяването или преобразуването на други 
приемливи задължения, както и
2. е предмет на обвързващо споразумение 
или разпоредба за определяне на реда на 
вземанията, съгласно които при производство 
по несъстоятелност финансовият инструмент 
е на по-нисък ред в сравнение с останалите 
приемливи задължения и не може да бъде 
изплатен, преди да бъдат погасени вземанията 
по останалите приемливи задължения.
Координация на мерките по прилагане на  
минималните изисквания
Чл. 71. (1) Минималното изискване за 
собствен капитал и приемливи задължения 
се прилага от институциите на индивидуална 
и консолидирана основа.
(2) Българската народна банка, съответно 
Комисията, може да наложи минималното 
изискване към дружество по чл. 1, ал. 1, 
т. 3 – 5 на индивидуална основа.
(3) Минималното изискване за собствен 
капитал и приемливи задължения на кон-
солидирано ниво на предприятие майка от 
Европейския съюз – обект на консолидиран 
надзор от БНБ, съответно от Комисията, се 
определя в съответствие с процедурите по 
ал. 4 – 9 и въз основа на критериите по чл. 69, 
ал. 6, и на това дали съгласно плана за пре-
структуриране дъщерните предприятия в трети 
държави се преструктурират самостоятелно.
(4) Българската народна банка, съответно 
Комисията, когато е орган за преструктуриране 
на ниво група, и органите за преструктуриране, 
които отговарят за дъщерните предприятия 
на индивидуална основа, вземат съвместно 
решение относно размера на минималното 
изискване, приложимо на консолидирано ниво.
(5) Съвместното решение по ал. 4 се мо-
тивира и се предоставя от БНБ, съответно 
от Комисията, на предприятието майка от 
Европейския съюз.
(6) При липса на съвместно решение в 
рамките на четири месеца БНБ, съответно 
Комисията, след като вземе предвид оценката 
на дъщерните предприятия, извършена от съ-
ответните органи за преструктуриране, взема 
решение относно размера на консолидираното 
минимално изискване.
(7) Ако в рамките на четири месеца някой 
от съответните органи за преструктуриране 
е отнесъл въпроса до ЕБО в съответствие с 
чл. 19 от Регламент (ЕС) № 1093/2010, БНБ, 
съответно Комисията, отлага вземането на 
решение и изчаква решението, което ЕБО може 
да вземе в едномесечен срок в съответствие с 
параграф 3 от същия член, след което взема 
решение в съответствие с решението на ЕБО.
(8) Ако в рамките на един месец ЕБО не 
вземе решение, БНБ, съответно Комисията, 
взема самостоятелно решение.
(9) Съвместното решение по ал. 4 и решени-
ето по ал. 6 са обвързващи за БНБ, съответно 
за Комисията, подлежат на редовен преглед 
и се актуализират при необходимост.
(10) Когато е орган за преструктуриране по 
отношение на институция – дъщерно друже-
ство, БНБ, съответно Комисията, участва при 
вземането на съвместно решение относно раз-
мера на минималното изискване, приложимо 
на консолидирано ниво към предприятието 
майка. В този случай БНБ, съответно Коми-
сията, упражнява правомощия на съответен 
орган за преструктуриране, предвидени в 
ал. 3 – 9. В този случай съвместното решение 
е обвързващо за БНБ, съответно за Комисията.